กรณีศึกษา cmg บริษัทนายจ้างดีเด่น เพราะสร้างการเปลี่ยนแปลงที่มีคุณค่า
หลายคนคงเคยได้ยินว่า หากเราอยากประสบความสำเร็จในชีวิต สิ่งหนึ่งที่ต้องมีนอกจากเป็นคนเก่งคือ ต้องเป็นคนมีทัศนคติที่ดี รู้จัก “ให้” ผู้อื่น   เพราะผลลัพธ์ที่ได้คือ คนที่อยู่รอบ ๆ ตัวเราจะคอยช่วยเหลือและร่วมมือเพื่อเติบโตไปพร้อม ๆ กับตัวเรา
2 ธ.ค. 2565

กรณีศึกษา cmg บริษัทนายจ้างดีเด่น เพราะสร้างการเปลี่ยนแปลงที่มีคุณค่า
cmg X ลงทุนแมน 
 
หลายคนคงเคยได้ยินว่า หากเราอยากประสบความสำเร็จในชีวิต
สิ่งหนึ่งที่ต้องมีนอกจากเป็นคนเก่งคือ ต้องเป็นคนมีทัศนคติที่ดี รู้จัก “ให้” ผู้อื่น
 
เพราะผลลัพธ์ที่ได้คือ คนที่อยู่รอบ ๆ ตัวเราจะคอยช่วยเหลือและร่วมมือเพื่อเติบโตไปพร้อม ๆ กับตัวเรา
 
หนึ่งในบริษัทไทยที่ใช้แนวคิดนี้ จนเติบโตเป็นบริษัทผู้นำด้านการจัดจำหน่ายสินค้าแบรนด์ดังระดับโลก
กว่า 40 แบรนด์ เช่น CLARINS, THE BODY SHOP, POLO RALPH LAUREN, CALVIN KLEIN, MLB, CASIO, GARMIN, GUESS, LEE, WRANGLER, G2000, DYSON, FITFLOP
 
บริษัทที่เรากำลังพูดถึงคือ เซ็นทรัล มาร์เก็ตติ้ง กรุ๊ป หรือเรียกสั้น ๆ ว่า cmg  ที่เป็นบริษัทในเครือของบริษัท เซ็นทรัล รีเทล คอร์ปอเรชั่น จำกัด (มหาชน)
 
โดยปัจจุบันนอกจาก cmg  จะมีแบรนด์ในมือมากมายแล้วนั้น ยังมีจุดขายต่าง ๆ กว่า 2,000 จุด 
พนักงานกว่า 3,500 คน ที่คอยขับเคลื่อนองค์กรให้เติบโต 
 
พอจะเห็นภาพแล้วว่า cmg  เกี่ยวข้องกับผู้คนมากมาย ทั้งคู่ค้า, ผู้บริโภค, พนักงาน
 
ก็เลยเป็นเหตุผลที่ต้องใส่ใจช่วยเหลือทุกส่วนใน Ecosystem ของตัวเอง
โดยเฉพาะ พนักงาน ถือเป็นจิกซอว์ใหญ่สุด ที่สร้างความสำเร็จให้องค์กร
 
ซึ่งแนวคิดนี้ ทำให้ล่าสุด cmg  ได้รับ 2 รางวัลใหญ่ จากเวที Kincentric Thailand Best Employers Award and Learning Conference 2022 คือ
 
- รางวัล Kincentric Best Employer Thailand 2022 สุดยอดองค์กรนายจ้างดีเด่นแห่งประเทศไทย ถึง 4 ปีติดต่อกัน
- รางวัล Kincentric Best Employer Hall Of Fame 2022 ซึ่งมอบให้เป็นพิเศษกับองค์กรที่ได้รับตำแหน่งนายจ้างดีเด่น 3 ปีติดต่อกัน
cmg มีวิธีดูแลพนักงานอย่างไร ?
ที่สะท้อนไปถึงแนวคิด Lead The Change ของบริษัท ทำให้ทุกส่วนใน Ecosystem เติบโตไปพร้อม ๆ กันอย่างยั่งยืน
ลงทุนแมนจะเล่าให้ฟัง
เมื่อโลกธุรกิจทั้งใบเข้าสู่ดิจิทัล รู้หรือไม่ว่า นอกจากสวัสดิการของพนักงานที่จัดเต็ม เพื่อมอบความสุข และความเป็นอยู่ที่ดีให้พนักงานทุกคนแล้ว
บริษัทยังนำเทคโนโลยีใหม่ ๆ เข้ามาเพิ่มขีดความสามารถในการแข่งขัน 
โดยพนักงานทุกคน ก็พร้อมที่จะเรียนรู้กับเทคโนโลยีเหล่านี้ และพร้อมสร้างประโยชน์สูงสุดในการบริการลูกค้า
   
ขณะเดียวกัน cmg ยังมีการจัดอบรมเสริมทักษะ Young Talent ให้เด็ก ๆ รุ่นใหม่ พร้อมเลื่อนตำแหน่งเป็นหัวหน้าทีมในส่วนต่าง ๆ ขององค์กร
ทีนี้ พอพนักงานรู้สึกว่า cmg เป็นเสมือนครอบครัว พร้อมกับมีการพัฒนาทักษะใหม่ ๆ อย่างต่อเนื่อง
ก็จะดูแลลูกค้าด้วยการส่งมอบสินค้าคุณภาพ และบริการที่ตรงใจ
ซึ่งการจะทำอย่างนี้ได้.. พนักงานจะต้องศึกษาพฤติกรรมของลูกค้าที่เปลี่ยนแปลงอยู่เสมอ
โดยเฉพาะในยุคที่การช็อปปิงออนไลน์ กลายเป็นเรื่องคุ้นชินของลูกค้ายุคนี้ 
ทำให้ cmg สร้างช่องทางบริการมากมาย เช่น Virtual Shopping Service บริการซื้อขายบน E-Commerce 
และการใช้ Social Media ต่าง ๆ มาประยุกต์ใช้ เช่น Facebook หรือ Line Chat & Shop นำเสนอสินค้าและบริการได้อย่างตรงใจลูกค้า
เมื่อพนักงานเข้าใจพฤติกรรมของลูกค้าที่ชอบความยืดหยุ่นและสะดวก ทำให้เกิดการคิดค้นบริการใหม่ ๆ ที่ใช้เทคโนโลยีขับเคลื่อน
เช่น การชำระเงินผ่านแอปพลิเคชัน Atome บริการซื้อก่อน จ่ายทีหลัง โดยลูกค้าสามารถผ่อนชำระค่าสินค้าได้โดยไม่ต้องใช้บัตรเครดิต ตอบโจทย์ไลฟ์สไตล์การเงินของคนยุคนี้ 
 
จะเห็นว่า พนักงานทุกส่วนช่วยขับเคลื่อน สร้างประโยชน์ให้ทุกฝ่าย และลูกค้าก็เข้าถึงสินค้าได้ง่ายขึ้น ผ่านบริการดิจิทัลต่าง ๆ 
 
กลุ่ม 40 แบรนด์สินค้า ก็มียอดขายเติบโตไปพร้อม ๆ กับ cmg ด้วยนั่นเอง 
 
ทั้งหมดนี้ เกิดขึ้นด้วยแนวคิด Lead The Change หรือการสร้างพนักงานในบริษัท cmg ให้มีความเป็นผู้นำ ที่กล้าเปลี่ยนแปลงตัวเองให้มีคุณค่าอยู่ตลอดเวลา
 
เพราะไม่ว่าโลกธุรกิจจะถูกดิสรัปชันสักกี่ครั้ง หากเรากล้าที่จะเปลี่ยนแปลงตัวเองตลอดเวลา
ดิสรัปชัน จะไม่ใช่เรื่องวิกฤติ แต่มันคือ โอกาส ต่างหาก.. 
 
References
- 
- ข่าวประชาสัมพันธ์ บริษัท เซ็นทรัล มาร์เก็ตติ้ง กรุ๊ป จำกัด